b'\n_START_ARTICLE_\nJacques Cassini\n_START_SECTION_\n\xc5\xbdivljenje in delo\n_START_PARAGRAPH_\nJacques je bil sin Giovannija Domenica. S sedemnajstimi leti so ga predlagali za \xc4\x8dlana Francoske kraljeve akademije znanosti (Acad\xc3\xa9mie Royale des sciences). Leta 1996 so ga izbrali za \xc4\x8dlana Kraljeve dru\xc5\xbebe, ma\xc3\xaetre des comptes pa je postal leta 1706._NEWLINE_Leta 1712 je kot drugi predstojnik nasledil svojega o\xc4\x8deta na Pari\xc5\xa1kem observatoriju. Njega je nasledil sin C\xc3\xa9sar-Fran\xc3\xa7ois. Delal je na dolo\xc4\x8devanju lastnih gibanj zvezd in oblike Zemlje. Skupaj z o\xc4\x8detom je med letoma 1700 in 1720 premeril poldnevni\xc5\xa1ki (meridijanski) lok v Franciji. Leta 1713 je izmeril lok med Dunkirkom in Perpignanom. Rezultate merjenj je objavil leta 1720 v delu Trait\xc3\xa9 de la grandeur et de la figure de la terre._NEWLINE_Prve tabele Saturnovih satelitov je objavil leta 1716._NEWLINE_V letu 1714 se mu je rodil sin C\xc3\xa9sar-Fran\xc3\xa7ois, ki je bil prav tako astronom in geograf.'